Πρωτάθλημα Ε.Π.Σ. Αθηνών 1952-53

Το Πρωτάθλημα της ΕΠΣ Αθηνών την περίοδο 1952-53 διεξήχθη σε τέσσερις κατηγορίες. Πρωταθλητής αναδείχθηκε ο Παναθηναϊκός, ο οποίος εκπροσώπησε την ΕΠΣΑ στο πανελλήνιο πρωτάθλημα 1952-53.

 Α΄ με έξι (6) ομάδες σε όμιλο δύο γύρων (10 αγώνες - έγιναν μόνο οι 9). Α2 με δέκα (10) ομάδες σε όμιλο δύο γύρων (18 αγώνες). Β΄ με είκοσι (20) ομάδες σε ενιαίο όμιλο ενός γύρου (19 αγώνες). Γ΄ με εικοσιμία (21) ομάδες σε ενιαίο όμιλο ενός γύρου (20 αγώνες). Δόκιμη κατηγορία με δύο ομίλους των 15 και 16 ομάδων για ανεπίσημους συλλόγους, οι οποίοι επιθυμούσαν να γίνουν μέλη της ΕΠΣΑ. Ο Παναθηναϊκός αναδείχθηκε Πρωταθλητής Αθηνών στα χαρτιά και μάλιστα για δεύτερη συνεχόμενη χρονιά, αφού η ΕΠΟ αποφάσισε την πρόωρη λήξη του πρωταθλήματος μετά την 9η αγωνιστική, μόλις την παραμονή της διεξαγωγής της 10ης και τελευταίας αγωνιστικής. Ο Παναθηναϊκός την προτελευταία αγωνιστική νίκησε την ΑΕΚ με 2-0 και είχε σχεδόν κατακτήσει τον τίτλο, αφού προηγείτο με δύο βαθμούς του δεύτερου Απόλλωνα και την τελευταία αγωνιστική αγωνιζόταν γηπεδούχος με τον αδύναμο Αστέρα. Η ΕΠΟ, που εκείνα τα χρόνια βρισκόταν σε διαρκή διαμάχη με την ΕΠΣΑ, την παραμονή της διεξαγωγής της τελευταίας αγωνιστικής αποφάσισε να κηρύξει την πρόωρη λήξη του πρωταθλήματος και να θεωρήσει ως τελική την βαθμολογία ως είχε την 9η αγωνιστική. Η επίσημη δικαιολογία ήταν πως πολλοί ποδοσφαιριστές μετείχαν με την Εθνική Ενόπλων στο Παγκόσμιο πρωτάθλημα του ΣΙΣΜ και θα αλλοιωνόταν η σύνθεση των ομάδων. Στην πραγματικότητα, αυτό αφορούσε μόνο τον Παναθηναϊκό, του οποίου μετείχαν στην Εθνική οκτώ στρατευμένοι ποδοσφαιριστές. Θα μπορούσε να αναβληθεί ο αγώνας του και να γίνει μετά τη λήξη του πρωταθλήματος ΣΙΣΜ, αλλά επειδή υπήρχαν φήμες πως οι παίκτες του ΠΑΟ είχαν συμφωνήσει να παραχωρήσουν ισοπαλία στον Αστέρα ώστε να αποφύγει πιθανή ισοβαθμία με τον τελευταίο Φωστήρα, η ΕΠΟ προτίμησε να παρέμβει και να δώσει πρόωρο τέλος στο πρωτάθλημα. Από την απόφαση ζημιώθηκε ο Φωστήρας, που έχασε την ευκαιρία να διεκδικήσει την παραμονή του.Ο Φωστήρας είχε την ευκαιρία να διεκδικήσει τη παραμονή του στα μπαράζ όπως και έγινε και έμεινει στην Α' εθνική Σύμφωνα με τον κανονισμό πρωταθλήματος για την συμμετοχή στην Α΄ κατηγορία της επόμενης σεζόν έδωσαν αγώνες διαβάθμισης η τελευταία ομάδα της Α΄ με την πρωταθλήτρια Α2, δηλαδή ο Φωστήρας με τον Άρη Αθηνών. Επιβλήθηκε ο Φωστήρας, ο οποίος παρέμεινε στην κατηγορία. Τα αποτελέσματα των δύο αγώνων ήταν: 24 Μαΐου 1953: Γηπ. Σφαγείων (Φωστήρα): Φωστήρας Ταύρου - Άρης Αθηνών: 3-0 (2-0) (Λιόλιος 20΄, 49΄, Μαργαρίτης 78΄). 31 Μαΐου 1953: Γήπ. Ριζούπολης: Άρης Αθηνών - Φωστήρας Ταύρου: 0-1 (Λιόλιος 20΄). Ο αγώνας διακόπηκε στο 81΄ εις βάρος του Άρη, διότι ένας ποδοσφαιριστής του που αποβλήθηκε αρνήθηκε να αποχωρήσει από τον αγωνιστικό χώρο. Πρωταθλητής: Άρης Αθηνών. Δεν κατάφερε να ανεβεί στην Α΄, αφού ηττήθηκε στους αγώνες διαβάθμισης. Διαβάθμιση: Ατρόμητος Αθηνών. Ηττήθηκε αλλά δεν υποβιβάστηκε, αφού οι ομάδες της Α2 αυξήθηκαν σε 14 με την προσθήκη των τεσσάρων πρώτων της Β΄ κατηγορίας. Σύμφωνα με τον κανονισμό πρωταθλήματος έδωσαν αγώνες διαβάθμισης η τελευταία ομάδα της Α2 με την πρωταθλήτρια της Β΄, δηλαδή ο Ατρόμητος με τον Ηλυσιακό. Χρειάστηκαν τέσσερις αγώνες μέχρι να επιβληθεί ο Ηλυσιακός, ο οποίος ανέβηκε στην ανώτερη κατηγορία. Τα αποτελέσματα των αγώνων ήταν: Ηλυσιακός - Ατρόμητος Αθηνών: 0-0, 2-0 (διακόπηκε στο 55΄ λόγω βροχής), 1-1, 3-0. Πρωταθλητής: Ηλυσιακός, ανέβηκε στην Α2, αφού επικράτησε στον αγώνα διαβάθμισης. Άνοδος στην Α2: Α.Ε. Ν. Ιωνίας, Αττικός και Νίκη Αμπελοκήπων. Διαβάθμιση: Άφοβος Σεπολίων. Ηττήθηκε αλλά παρέμεινε στην κατηγορία λόγω της αύξησης των ομάδων της Α2. Άνοδος από Γ΄: Γκυζιακός, Σπάρτα Πετραλώνων, Γ.Σ. Αμαρουσίου και Αρμενική. 1 Πρόκειται για τον μετέπειτα «Α.Ο. Δάφνης» και όχι για τον Π.Α.Ο. Αγίου Δημητρίου. Ο Δήμος Δάφνης λεγόταν τότε «Δήμος Αγ. Δημητρίου», από όπου και η ονομασία της ομάδας. Σύμφωνα με τον κανονισμό πρωταθλήματος, για την συμμετοχή στην Β΄ κατηγορία της επόμενης σεζόν έδωσαν αγώνες διαβάθμισης η τελευταία ομάδα της Β΄ με την πρωταθλήτρια της Γ΄, δηλαδή ο Άφοβος Σεπολίων με τον Γκυζιακό. Έπειτα από τρεις αγώνες επικράτησε ο Γκυζιακός και ανέβηκε κατηγορία. Τα αποτελέσματα: Γκυζιακός - Άφοβος Σεπολίων: 1-1, 2-2, 3-2. Στη Γ κατηγορία συμμετείχαν συνολικά 21 σύλλογοι. Το πρωτάθλημα έληξε τυπικά στις 7 Ιουνίου με δυο εναπομείναντες αγώνες ενώ μια βδομάδα πριν ο Γκυζιακός είχε κατακτήσει το πρωτάθλημα, κερδίζοντας σε αγώνα κατάταξης τον ισόβαθμο Γ.Σ. ΑμαρουσίουΟι ομάδες που συμμετείχαν: Γκυζιακός Γ.Σ. Αμαρουσίου Σπάρτα Πετραλώνων Αρμενική Εθνικός Κάτω Πετραλώνων Α.Ε. Χαραυγής Ατρόμητος Χαλανδρίου Π.Α.Ο. Καλογρέζας Κεραμεικός Α.Ε. Καλλιθέας Ακράτητος Άνω Πετραλώνων Π.Ο. Αγίου Σάββα Δόξα Βύρωνα Ο.Φ. Χολαργού Πανεξαρχειακός Κρόνος Καραμεραϊκός Α.Ε. Καισαριανής Αθηναΐς Φοίβος Ποσειδών Ψηφιακό αρχείο εφ. "Αθλητική Ηχώ". "Αθλητική Ηχώ", φ. 23/2/1953. "Αθλητική Ηχώ", φ. 24/2/1953. "Αθλητική Ηχώ", φ. 3/5/1953. "Αθλητική Ηχώ", φ. 11/5/1953. "Αθλητική Ηχώ", φ. 25/5/1953. "Αθλητική Ηχώ", φ. 1/6/1953.